Informacija apie 2013 m. gruodžio 19 d. posėdį
2013 m. gruodžio 19 d. įvyko Komisijos posėdis, kuriame buvo nagrinėjami šie klausimai:
1. Dėl Jurijaus Privalovo kreipimosi „Dėl pensijų apskaičiavimo tvarkos koregavimo“.
2. Dėl Audriaus Narvydo kreipimosi „Dėl Lietuvos Respublikos transporto lengvatų įstatymo 8 straipsnio pakeitimo“.

Pirmuoju klausimu buvo priimtas sprendimas Jurijaus Privalovo kreipimąsi „Dėl pensijų apskaičiavimo tvarkos koregavimo“ pripažinti peticija ir priimti ją nagrinėti.
Peticijoje pateiktas pasiūlymas „atstatyti socialinį teisingumą ir apskaičiuojant pensijas taikyti simetrijos principą: jeigu leista nevertinti pajamų koeficiento iki 1994.01.01, turi būti leista nevertinti pajamų koeficiento ir nuo 1994.01.01, t.y. naujoje formulėje dalyvautų arba pajamų koeficientas nuo 1994.01.01, arba pajamų koeficientas iki 1994.01.01.“ „Prašau Lietuvos Respublikos Seimą priimti atitinkamą pataisą, kad pensijos nuo 2013.01.01. būtų apskaičiuojamos atsižvelgiant į šį pasiūlymą.“

Antruoju klausimu buvo priimtas sprendimas Audriaus Narvydo kreipimąsi „Dėl Lietuvos Respublikos transporto lengvatų įstatymo 8 straipsnio pakeitimo“ pripažinti peticija ir priimti ją nagrinėti.
Peticijoje pateiktas pasiūlymas „pakeisti Lietuvos Respublikos transporto lengvatų įstatymo 8 straipsnio 5 punktą ir jį išdėstyti taip: „5) dėl važiavimo vietinio (priemiestinio) reguliaraus susisiekimo autobusais, vežančiais keleivius per gretimų savivaldybių teritorijas, – iš šių savivaldybių biudžetų solidariai pagal tarpusavio susitarimą.”
[bookmark: _GoBack]Komisija, vadovaudamasi Lietuvos Respublikos peticijų įstatymo 9 straipsnio 12 dalimi ir Seimo Peticijų komisijos nuostatų 20 punktu, taip pat atsižvelgusi į pareiškėjo prašymą, priėmė sprendimą perduoti pareiškėjo Audriaus Narvydo peticiją nagrinėti kartu su Lietuvos Respublikos transporto lengvatų 8 straipsnio pakeitimo įstatymo projektu Nr. XIP-2930, kuriame yra sprendžiama pareiškėjo peticijoje keliama problema.

